Η αθλητική δραστηριότητα ως προδιαθεσικός παράγοντας για την ανάπτυξη δευτεροπαθούς οστεοαρθρίτιδας
Creators: name: Ιωσηφίδης, Μιχαήλ Η.
Publisher: name: Aristotle University of Thessaloniki
Year: 2007
Subjects: Εκφύλιση αρθρικού χόνδρου
Articular cartilage degeneration

description: Οι αρθρώσεις των αθλητών υψηλών επιδόσεων υπόκεινται σε αυξημένες μηχανικές φορτίσεις. Έχει υπολογιστεί ότι δραστηριότητες όπως τρέξιμο, άλματα και ρίψεις προκαλούν φορτίσεις έως 10 ΜPa (N/m2). In vitro ο χόνδρος καταστρέφεται με φόρτιση 25 MPa. Οι κακώσεις των κάτω άκρων αυξάνουν την πιθανότητα εμφάνισης οστεοαρθρίτιδας. Όμως, δεν έχει ακόμα διευκρινιστεί εάν κατά την εντατική αθλητική δραστηριότητα οι υψηλές φορτίσεις πρόσκρουσης και συστροφής αλλά και οι επαναλαμβανόμενες μικρότερης έντασης προκαλούν καταστροφή του χόνδρου. Στη μελέτη μας ερευνήσαμε την πιθανή ανάπτυξη οστεοαρθρίτιδας στις αρθρώσεις των κάτω άκρων σε παλαίμαχους Έλληνες αθλητές υψηλού επιπέδου. Στην έρευνα συμμετείχαν 218 παλαίμαχοι αθλητές (ποδοσφαίρου, χιονοδρομίας, πετοσφαίρησης, πολεμικών τεχνών, στίβου, καλαθόσφαιρας) ηλικίας 40-84 ετών (μ.ο. 50,1 έτη SD=8,5) που αγωνίστηκαν σε εθνικά πρωταθλήματα πρώτης κατηγορίας, και ενίοτε σε διεθνείς αγώνες κατά την περίοδο της πλήρους αθλητικής τους δραστηριότητας. Ως ομάδα ελέγχου μελετήθηκαν 181 άρρενες ηλικίας 40-77 ετών (μ.ο. 50, 7 έτη SD=10) που δεν είχαν συστηματική αθλητική δραστηριότητα και υπήρξαν απολύτως υγιείς κατά την εκπλήρωση των στρατιωτικών τους υποχρεώσεων. Οι συμμετέχοντες στη μελέτη δεν είχαν διαγνωσμένη ή/και χειρουργηθείσα σημαντική κάκωση στα κάτω άκρα. Η ανάπτυξη οστεοαρθρίτιδας καταγράφηκε μέσω ερωτηματολογίου, κλινικής εξέτασης και ακτινογραφικού ελέγχου. Το πρωτόκολλο της έρευνας διαμορφώθηκε με τη συνεργασία του Helsinki Research Institute for Sports and Exercise Medicine. Μετά από συσχέτιση της ηλικίας, του ύψους, του βάρους και του δείκτη μάζας σώματος (BMI), η στατιστική ανάλυση (SPSS, independent samples t-test, z-test, CI=95%) έδειξε ότι στους Έλληνες πρώην αθλητές η εμφάνιση της οστεοαρθρίτιδας ήταν παρόμοια με το γενικό πληθυσμό (p&gt;0,05). Εντούτοις, η εντατική άθληση αποτέλεσε για τους αθλητές τον κύριο προδιαθεσικό παράγοντα εμφάνισης οστεοαρθρίτιδας, ενώ στην ομάδα ελέγχου φαίνεται ότι προδιαθεσικοί παράγοντες ήταν το βάρος σώματος, το επάγγελμα και η ηλικία. Από πλευράς ακτινογραφικής εικόνας η ομάδα των παλαιμάχων αθλητών είχε στοιχεία οστεοαρθριτικών αλλοιώσεων (οστεόφυτα, σκλήρυνση αρθρικών επιφανειών, στένωση μεσαρθρίου διαστήματος) σε ποσοστό μεγαλύτερο από την ομάδα ελέγχου, χωρίς όμως αντίστοιχη κλινική εικόνα οστεοαρθρίτιδας (άλγος, περιορισμός κινητικότητας) (p&lt;0,01)
description: Elite athletes’ sports activities cause increased loads in their joints. It has been estimated that activities such as jogging, jumping, and throwing cause mechanical loading up to 10 ΜPa (N/m2). In vitro articular cartilage is destroyed under 25 MPa. Injuries of lower extremities increase the possibility of osteoarthritis. However, if the high impact and torsional loading and also the repeated low magnitude loading generated during intensive sport activity, cause cartilage degeneration is not clear yet. In our study we investigated the possible development of lower limbs osteoarthritis in former Greek elite athletes. We studied 218 former elite athletes (soccer players, skiers, volleyball players, martial arts athletes, track and fields athletes, basketball players/ range of ages 40-84 years, mean 50.1 years SD=8.5) who participated in national championships of premier league, and in international games. The control group was 181 males (range of ages 40-77 years, mean 50. 7 years, SD=10) who didn’t have systematic sport activity and they were completely healthy during their military obligation. The participants in the study had not diagnosed or/and operated for significant lower limb injury. Osteoarthritis was recorded through questionnaire, clinical examination and radiographic evaluation (with the cooperation of Helsinki Research Institute for Sports and Exercise Medicine we scheduled the study protocol). After adjusting the age, height, weight and body mass index (BMI), the statistical analysis (SPSS, independent samples t-test, z-test, CI=95%) showed no difference in the osteoarthritis incidence in former elite Greek athletes compared with the general population. However, the intensive sport activity was the major risk factor for the athletes, when the control group’s body weight, occupation, and age were the main risk factors in the development of osteoarthritis. Radiographic examination showed that the images of the former athletes presented increased osteoarthritic signs (osteophytes, joint line sclerosis, joint narrowing) in comparison with the control group, without, however, clinical signs of osteoarthritis (pain, impaired ROM) (p&lt;0.01)